**Մարզպետի տեղակալ Լևոն Սարգսյանը անց է կացրել սեմինար-քննարկում Աչաջրի համայնքապետարանում 08.12.2016թ.**

Արձագանքելով համայնքի ղեկավարի նախաձեռնությանը, այսօր Տավուշի մարզի Աչաջրի համայնքապետարանում, Տավուշի մարզպետ Հովիկ Աբովյանի հանձնարարությամբ տեղի ունեցավ սեմինար-քննարկում, որտեղ ըստ համապատասխան մեթոդաբանության վերլուծվեց համայնքային զարգացման 5-ամյա ծրագրի կազմման ընթացքը: Սեմինարը վարեցին մարզպետի տեղակալ Լևոն Սարգսյանը և մարզպետարանի աշխատակազմի ՏԻ եւ ՀԳՄ հարցերով վարչության պետ Միշա Մխիթարյանը: Մասնակցում էին համայնքապետարանի աշխատակիցներ, ավագանու անդամներ, համայնքի ենթակայությամբ գործող հաստատությունների ղեկավարներ և քաղաքացիական հասարակության ներկայացուցիչներ:

 Լևոն Սարգսյանը ներկայացրեց 5-ամյա ծրագրի նպատակները և կառուցվածքը, կարևորելով այն հանգամանքը,որ ծրագրում հնարավորինս ճշգրտորեն կատարվեն ֆիանանսական կանխատեսումներն ու վերլուծությունները, որպեսզի ծրագիրը լինի առավել իրատեսական և իրագործման ժամանակ խոչընդոտներ չառաջանան: